2010. aasta algusest käib Eesti kasvuvisioon 2018 loomine - otsides vastust küsimusele, mis teeb Eesti maailmas edukaks ja koduselt armsaks aastaks 2018.  See on aasta, mil Eesti Vabariik tähistab oma 100 sünnipäeva ja oleme ka Euroopa liidu eesistujad. Tänaseks on  Kasvuvisiooniga kaasa töötanud ca 300 inimest.  Kevadisel Eesti Arengufoorumil anti Kasvuvisiooni 2018 otsimisele avalöök, millele olid eelnenud maailmatrendide kaardistused ja stsenaariumite loomine väiksemates gruppides ning rahvusvahelise strateegiakonsultatsiooni firma GBN kaastööl. Foorumil osalenud eri valdkondade liidrid pakkusid välja oma mõtteid maailmas edukast ja koduselt armsast Eestist aastal 2018, lähemalt saab lugeda Arengufondi lehelt: http://www.arengufond.ee/foresight/forum/article1644/.